|  |  |
| --- | --- |
| Møtedeltakerene | **Furulunden barneskole**  Dato: 14.01.2021  Vår ref: 20/00348-26  Deres ref:  Saksbeh.: Berit Lindland Stusvik  Tlf. |
|  |  |

Referat fra FAU - SU - SMU tirsdag 12.01.2021

# Referat FAU

Sted: Teams

Til stede:

Kjersti Kolltveit

Karina Aasen

Torunn Westermoen

Anne Maj Knutsen Kåveland

Per Eirik Birting

Astrid Sunde Espedal

Nadia Damkås

Signe Roland tilstede under første sak

Saksliste:

1.Siste om cv-19 ved rektor

I forrige uke fikk personalet og elever kjenne på det skolen har ventet på, altså smitte på skolen. Rektor fikk telefon mens elevene var på skolen, og i samråd med kriseledelsen ble hele 3. Trinn samt flere i personalet satt i karantene.

Erfaringen var at det er for krevende for kontaktlærer å både håndtere elever og få sendt dem hjem i en slik akutt situasjon. Rektor var rundt i alle klassene og fortalte om situasjonen. Videre skal det være faste personer som tar seg av hentingen av elevene i de ulike klassene, slik at det blir organisert på en god måte.

Avisen skrev om bekymrede lærere, men dette stemmer ikke overens med tilbakemeldingene Signe har fått.

Videre må vi holde fokus på at klassen er en kohort, så klassebursdager og lek barna imellom må man fortsette med. Barna trenger å opprettholde et godt psykososialt miljø.

Signe sier at skolen har god kontroll på smitten nå.

2.Status KFU ved FAU leder

Anne Lise Skoie engasjerte seg for å starte opp KFU. Hun er Fau- leder i holum, og startet opp KFU. Samtlige skoler med unntak av Oasen er representert. Per og Anne Maj stilte fra furulunden. De hadde møte 14. Desember.

Temaene var kutt i skolen. KFU frykter at kutt vil føre til brudd på opplæringsloven. De vil gå i dialog med politikerne, og snakke med Erik Tronstad. Oppfordre lærere til å skrive avvik, ekstra viktig med tanke på kutt i neste års budsjett.

Planen videre er nytt møte snart, og så gå i dialog med Bruskeland og Tronstad.

Sfo er et interessant tema for Kfu - hvordan vil det bli videre?

Svært positivt å få dette organet på beina igjen.

3.Eventuelt

Reflekskonkurranse. Klassene har ikke fått beskjed om oppstart av denne, men det blir tatt opp på SU etter Fau- møtet.

Rapporten om trafikksikkerhet blir etterspurt. Et utkast foreligger. Den er ikke ferdig skrevet, men Per sender ut utkastet.

Anne Maj informerer om Sfo- bygget. Hun og Per har gått igjennom bygget sammen med Sfo- leder for å se på bygningsmassen. Det ble tatt bilder og gjort notater. Anne Maj lager en rapport og sender ut når den er klar.

Det er ønskelig å få en ordentlig gjennomgang av skolebygningen også.

På vassmyra ser det veldig flott ut nå, blandt annet med grupperom til hvert klasserom. Ny furulunden skole vil kanskje komme på 4-500 mill. Det er ikke penger kommunen har nå, men så snart helsehuset er ferdig, vil man legge press på politikerne.

Sekretær Torunn Westermoen

**Referat fra SU-møte på Teams 12.01.20**

**Til stede:** Karina J. Aasen, Per Birting, Gjermund Flatebø, Bente S. Ødegård, Merete G. Støle, Marit Lund og Signe Roland,

**Frafall:** Torgeir Øybekk og Wilma Gustumhaugen, Nina Cecilie Johnsen,

1. **Godkjenning av referat**

ingen kommentarer. Referatet godkjent

1. **Saker fra KFU**

Nå er KFU etablert og første møte er holdt:

Ola Birkeland (FAU leder på vassmyra) leder

Per Birting (FAU leder Furulunden skole) nest leder.

Anne Lise Skoie (SFO leder) ble sekretær

FAU må oppfordre lærere for å melde avvik om personalmangel på skolene i kommunen. Budsjettet til skolene i dag holder kun til lovpålagt undervisning. Dette gjør at kuttet vil gå ut over lovpålagt undervisning. Lærere må melde avvik dersom det for eksempel ikke blir satt inn vikar på grunn av personalmangel eller budsjett. Dette kan være et virkemiddel mot politikere.

Det ble også tatt opp åpningstider på SFO på møtet. Mulig med ulike åpningstider lokalt?

Elevtallet på furulunden øker, neste skoleår ser det nå ut som om det blir 85 elever i første klasse.

1. **Saker i fra elevrådet**

ingen elever er pålogget møtet

1. **Saker fra FAU**

refleks konkurransen starter på mandag 18.01.20, det må bli en fast prosedyre i starten av november hvert år.

1. **Siste om covid-19**

Skolen hadde «ei god treningsøkt» 07.01. Det å få beskjed om smitte på skolen når elevene var på skolen er en større utfordring enn om elevene er hjemme. Skolen har hatt evaluering i ledelsen. Hvor vi ser at henting av elevene må organiseres på en annen måte. Skolen opplever en lagånd blant de ansatte.

FAU leder savner skryt fra kommune ledelsen til ansatte for den jobben de gjør i denne tiden.

1. **Elevundersøkelsen**

Resultatene fra undersøkelsen ble gjennomgått. Furulunden er godt fornøyd med resultatene.

1. **Bygg/avvik:**

mange sender avvik.

Ved henvendelse angående saken vennligst referer til saksnr 20/00348

|  |  |
| --- | --- |
|  |  |

|  |  |
| --- | --- |
|  |  |

|  |  |
| --- | --- |
| **Kopi til:** | Furulunden barneskole, Berit Lindland Stusvik, Nordre Heddeland 26, 4534 MARNARDAL |